### Beslutninger:

Forslaget blev på byrådsmødet den 25. maj 2022 henvist til Magistraten med henblik på at indgå i budgetdrøftelserne for 2023.

###

Budgetforslag fra SF

[adresse] blev etableret i 2015 som et privat herberg, i en nedlagt daginstitution. Her bor 8-10 tidligere hjemløse i et bofællesskab, hvor de lærer at klare sig i egen bolig. Beboerne er der som regel i lidt over 2 år, inden de er klar til en mere traditionel boform. Dette har medvirket til, at de har kunne lære at fastholde deres bolig, i modsætning til mange af dem, der flytter direkte i traditionel bolig og efterfølgende ofte ender på gaden igen.

I forbindelse med bygningen af [adresse] tunnellen vil det desværre blive nødvendigt at nedlægge det nuværende Skrænten, og derved vil [adresse] miste et af de initiativer, der har en positiv effekt i forhold til at få hjemløse væk fra gaden. Derfor bør det sikres, at der findes en anden lokation til beboerne på Skrænten.

I Skæring ligger AMC Nord Gartneri/Planteskole, hvor der foreligger en lokalplan for ombygning af området. Denne lokalplan ligger dog 5 år ude i fremtiden, og derfor vil lokationen være et oplagt sted til en midlertidig beliggenhed, hvor der er stor mulighed for at udvikle på den grundtanke, herberget Skrænten er bygget på.

Foreningen Hus Forbi-Gadeliv har udarbejdet en vision for lokationen i Skæring, hvor man udover en genetablering af herberget Skrænten, også ønsker at bygge refugiet Skæring, således at man har mulighed for over en 3-årig periode, at give op til 40 hjemløse borgere tryghed, sikkerhed og ro til at forandre deres egen livssituation ved at komme ud af hjemløshed i deres eget tempo.

Herberget Skrænten, samt refugiet Skæring vil på sigt være en langt billigere løsning til at få hjemløse borgere i egen bolig, end mange af de paragraf 110 tilbud, [adresse] pt. anvender til at huse hjemløse, og vil derfor være en løsning, der med god effekt vil kunne supplere kommunens øvrige tilbud.

Derfor foreslår SF, at

1. foreningen Hus Forbi-Gadelivs ønske om at flytte [adresse] til AMC Nords grund i Skæring imødekommes, samt at der bakkes op om udviklingen af refugiet Skæring som angivet i vedhæftede bilag.

2. At der afsættes midler til at få genetableringen til at lykkedes.

Stillet af SF’s byrådsgruppe

Øvli Danielsen, Vera Nilsson, Anette Lind og Flemming Holst (ordfører)